Üldkohtu (seitsmes koda) 17. oktoobri 2012. aasta otsus – Fondation IDIAP vs. komisjon
(kohtuasi T-286/10)
Vahekohtuklausel – Teadusuuringute, tehnoloogiaarenduse ja tutvustamistegevuse kuues raamprogramm – Projekte Amida, Bacs ja Dirac puudutavad lepingud – Abikõlblikud kulud – Lisakulude näidis – Tähtajatu töölepingu alusel töötavate teadlaste töötasu – Teise lepingupoole omavahendite puudumine
1.                     Kohtumenetlus – Pöördumine Üldkohtusse vahekohtuklausli alusel – Lepingud, mis on sõlmitud teadusuuringute, tehnoloogiaarenduse
ja tutvustamistegevuse eriprojekti raames – Tähtajatu töölepingu alusel töötavate teadlaste töötasud – Lisakulud – Teise lepingupoole
määratud audiitori kontrollitõend nende kulude abikõlblikkuse kohta – Komisjoni algatatud audit, mis tunnistab need kulud
abikõlbmatuks – Lubatavus – Kohtule esitatud taotlus tunnistada need kulud abikõlblikuks ja tunnistada, et neid ei tule tagasi
maksta – Põhjendamatu taotlus (ELTL artikkel 272; Euroopa Parlamendi ja nõukogu määrus nr 2321/2002, artikli 12 lõike 2 esimene
lõik, ja artikli 14 lõige 2; Euroopa Liidu põhiõiguste harta, artikkel 47) (vt punktid 61–84, 88–96)
2.                     Kohtumenetlus – Menetluse algatusdokument – Vorminõuded – Ülevaade fakti- ja õigusväidetest – Abstraktne äramärkimine – Vastuvõetamatus
(Euroopa Kohtu põhikiri, artikli 21 esimene lõik; Üldkohtu kodukord, artikli 44 lõike 1 punkt c) (vt punkt 106)
3.                     Tühistamishagi – Liidu kohtu pädevus – Nõue teha institutsioonile ettekirjutus – Vastuvõetamatus (ELTL artikkel 263) (vt punkt 111)
4.                     Tühistamishagi – Hagi, mis tegelikult puudutab lepingulist vaidlust – Liidu kohtu pädevuse puudumine – Vastuvõetamatus (ELTL
artikkel 263) (vt punktid 113 ja 114)
Ese
Esimese võimalusena ELTL artikli 272 alusel esitatud nõue, milles palutakse, et Üldkohus tuvastaks, et teatavad kulud, mis
hagejal tekkisid projekti Amida puudutava lepingu nr 33812, projekti Bacs puudutava lepingu nr 27140 ja projekti Dirac puudutava
lepingu nr 27787 täitmisel, mis sõlmiti Euroopa Komisjoniga Euroopa Parlamendi ja nõukogu 27. juuni 2002. aasta otsusega nr 1513/2002/EÜ
(ELT L 232, lk 1; ELT eriväljaanne 13/29, lk 576) loodud teadusuuringute, tehnoloogiaarenduse ja tutvustamistegevuse kuuenda
raamprogrammi raames, mille eesmärk on toetada Euroopa teadusruumi loomist ja innovatsiooni (2002–2006), on abikõlblikud kulud
ning et järelikult ei pea hageja projekti Dirac puudutava lepingu alusel 98 042,45 euro suurust summat ja projekti Amida puudutava
lepingu alusel 251 505,76 euro suurust summat tagasi maksma, ning teise võimalusena ELTL artikli 263 alusel esitatud nõue,
milles palutakse esiteks tühistada komisjoni otsus, milles viimati nimetatu kinnitas sellise auditi järeldused, milles tunnistati
vaidlusalused kulud abikõlbmatuks, ning teiseks kohustada komisjoni, et ta laseks teostatavate projektide auditi läbi viia
muul äriühingul, kui see, kes tegi esialgse auditi.
Resolutsioon
1.
Jätta hagi rahuldamata.
2.
Jätta Fondation de l’Institut de recherche IDIAP kohtukulud tema enda kanda ja mõista temalt välja Euroopa Komisjoni kohtukulud,
sh ajutiste meetmete kohaldamise menetlusega seotud kohtukulud.